《游华山张超谷》
宋代·鲁交

太华锁深谷，我来真景分。
有苗皆是药，无石不生云。
急瀑和烟泻，清猿带雨闻。
幽栖未忍别，峰半日将曛。

作者简介：鲁交，字叔达，号三江，梓州（今四川三台）人。尝官殿中丞（《舆地纪胜》卷一五三）。仕至虞部员外郎。仁宗尝手录其《清夜吟》诗赐天台山寺（清乾隆《潼川府志》卷七）。有《三江集》（《瀛奎律髓》卷二八）、《鲁交集》（《宋史·艺文志》），均不传。今录诗十首。